На основу члана 56. Закона о организацији органа управе у Федерацији Босне и Херцеговине („Службене новине Федерације БиХ“, број: 35/05), члана 3. Буџета Федерације Босне и Херцеговине за 2023. годину („Службене новине Федерације БиХ“, број: 6/23) и Одлуке о усвајању програма утрошка средстава с критеријима расподјеле средстава текућих трансфера утврђених Буџетом Федерације Босне и Херцеговине за 2023. годину Федералном министарству образовања и науке („Службене новине Федерације БиХ“, број: 28/23), Федерално министарствo образовања и науке, објављује

**Ј А В Н И П О З И В**

**за одабир програма и пројеката Трансфера за финансирање студентског стандарда који ће се су/финансирати из Буџета Федерације БиХ у 2023. години**

Средства за су/финансирање програма/пројеката додјељиват ће се у складу с Одлуком о усвајању Програма утрошка средстава с критеријима расподјеле текућих трансфера утврђених Буџетом Федерације Босне и Херцеговине за 2023. годину.

У Буџету Федерације БиХ за 2023. годину осигурана су средства за:

**Трансфер за финансирање студентског стандарда - проширени студентски стандард**

I. Одабир програма и пројеката вршит ће се за сљедећу намјену:

* **Подршка пројектима студентских организација високошколских јавних установа у Федерацији Босне и Херцеговине;**
* **Подршка обављању студентских пракси у иностранству.**

II. Право подношења пријава на Јавни позив имају:

* **Високошколске јавне установе у Федерацији Босне и Херцеговине - студентска удружења;**
* **Студенти појединци који студирају на јавним високошколским установама у Федерацији Босне и Херцеговине.**

III. Критерији за расподјелу средстава:

1. **Подршка пројектима студентских организација високошколских јавних установа у Федерацији БиХ**

|  |  |  |
| --- | --- | --- |
| **Рб** | **Критерији за оцјењивање пројеката** | **Оцјена,**  **број бодова** |
| 1. | Квалитет и значај програма/пројекта за студиј | 0-20 |
| 2. | Корист за друштво, значај за Федерацију БиХ те Босну и Херцеговину | 0-10 |
| 3. | Разрађеност, конкретност и мјерљивост циљева | 0-20 |
| 4. | Бројност и организираност студентске организације те бројност циљне групе | 0-5 |
| 5. | Попис реализираних пројеката | 0-5 |
| 6. | Профилираност студентске организације и сарадња с матичном високошколском установом | 0-5 |
| 7. | Чланство у домаћим и међународним студентским асоцијацијама | 0-10 |
| 8. | Успостављена сарадња на пројекту с домаћим и међународним студентским удружењима | 0-5 |
| 9. | Потврђено учешће других суфинансијера | 0-10 |
| 10. | Квалитет и потврђени значај организатора у дијелу који се односи на учешће на домаћим и међународним студентским програмима | 0-10 |
| **Тражена средства не могу износити више од 5.000,00 КМ** | | |

1. **Подршка обављању студентских пракси у иностранству**

|  |  |  |
| --- | --- | --- |
| **Рб** | **Критерији за оцјењивање пројеката** | **Оцјена,**  **број бодова** |
| 1. | Квалитет и значај програма/пројекта за студиј | 0-50 |
| 2. | Образложена потреба за реализацијом пројекта | 0-10 |
| 3. | Корист за друштво, значај за Федерацију БиХ те Босну и Херцеговину | 0-10 |
| 4. | Препорука високошколске установе или студентске организације | 0-10 |
| 5. | Потврђено учешће других суфинансијера | 0-10 |
| 6. | Доказ о претходном учешћу студента у пројектима и програмима | 0-10 |
| **Тражена средства не могу износити више од 2.000,00 КМ** | | |

**ДОСТАВЉАЊЕ ДОКУМЕНТАЦИЈЕ**

Попуњене, потписане и овјерене пријавне обрасце с комплетном документацијом апликанти требају доставити искључиво поштом на адресу:

**Федерално министарство образовања и науке**

**Сектор за високо образовање**

**Улица др. Анте Старчевића бб**

**88000 МОСТАР**

**Назначити „Пријава на Јавни позив - Проширени студентски стандард“.**

**Рок за достављање пријава је пeтa**к**, 02.06. 2023. године.**

**НАПОМЕНЕ:**

Пријаве које нису поднесене на одговарајућем пријавном обрасцу и уз које није достављена сва обавезна документација, неће бити разматране.

Више различитих захтјева посланих у заједничкој куверти неће бити разматрани.

Пријаве подносилаца захтјева, који су у претходном периоду добили средства од Федералног министарства образовања и науке, као и Фондације за мобилност студената и наставника Федерације Босне и Херцеговине, а нису доставили Финансијски извјештај о намјенском утрошку додијељених средстава, неће се разматрати.